Aizkrauklės mūšis (1207)

Aizkrauklės mūšis () – 1207 m. gruodžio 26 d. įvykęs lietuvių pajėgų susidūrimas su Viesturo vadovautų žiemgalių ir jiems padėjusių Kalavijuočių ordino bei Rygos vyskupo Alberto fon Buchhevdeno (Albert von Buxhövden) pajėgomis ties Aizkraukle (vok. Ascherade, dabartinė Latvija).

1207 m. rudenį lietuviai surengė keršto žygį į žiemgalių vado Viesturo žemes. Žinoma, kad Viesturo pilis Turaida šio žygio metu nenukentėjo, tačiau buvo apiplėštos kitos Žiemgalos vietovės (vok. Treibe ir Coiwa).Von Arbusow, L., Grundriß der Geschichte Liv-, Est- und Kurlands. p. 20,. Žygiu lietuviai siekė revanšo už pralaimėjimą 1205 m. pradžioje vykusiame Ruopažių mūšyje.Baranauskas, Tomas. Mūšiai viduramžių Lietuvos istorijoje, LITUANISTICA. 2020. T. 66

Kalavijuočiai ir Rygos vyskupo Alberto kariai pasivijo ties Aizkraukle atsitraukiančią „visos Lietuvos“ kariuomenę ir ją sumušė.Indriķa hronika = Heinrici Chronicon, Ā. Feldhūna tulkojums, Ē. Mugurēviča priekšvārds un komentāri. p. 102–107. Minima, kad iš lietuvių atimtas „grobis, įskaitant daug moterų ir vaikų, kuriuos jie pavogė“. Duomenų apie lietuvių pajėgų vadą bei abiejų pusių pajėgų dydžius, nuostolius nėra žinoma.

T. Baranausko teigimu, nei 1205 m., nei 1207 m. pralaimėjimas nepadarė didesnės įtakos Lietuvos ir Livonijos kovoms: lietuviai prieš tai ir vėliau nuolat puldinėjo Livoniją,Baranauskas, Tomas. Lietuvos valstybės ištakos. p. 177. tad šių mūšių rezultatai nelaikytini lemtingais. Tikėtina, kad iki 1205 m. lietuviai vokiečių kolonijos Rygoje nelaikė svarbiu priešu. 1205 m. Viesturo sudaryta sąjunga su Ryga reiškė ordino įsitraukimą į lietuvių konfliktus su šiauriniais kaimynais.Raulinaitis, Zigmas. Grobio ir naikinimo žygis, p.30.

 Šaltiniai 

 (LT) Baranauskas, Tomas. Lietuvos valstybės ištakos. Vilnius: Vaga, 2000.
 (LT) Baranauskas, Tomas. Mūšiai viduramžių Lietuvos istorijoje, LITUANISTICA. 2020. T. 66. Nr. 3(121).
 (LV) Indriķa hronika = Heinrici Chronicon, Ā. Feldhūna tulkojums, Ē. Mugurēviča priekšvārds un komentāri. Rīga: Zinātne, 1993.
 (LT) Raulinaitis, Zigmas. Grobio ir naikinimo žygis. Brooklyn: Karys, 1979.
 (LT) Raulinaitis, Zigmas. Lietuvos raiteliai. Kn. 1: Kunigaikščių sąjunga. Brooklyn: Karys, 1985.
 (DE) Von Arbusow, L., Grundriß der Geschichte Liv-, Est- und Kurlands. Mit 1 Karte und 2 Lichtdrucktafeln. Dritte umgearbeitete Auflage., Riga 1908. Verlag von Ionck und Poliewsky.

 Išnašos 

Kategorija:Lietuvos mūšiai
Kategorija:Mūšiai Latvijos teritorijoje
Kategorija:Vokiečių ordino mūšiai
Kategorija:Žiemgala
Kategorija:1207 metai